
KORRALDUS  

	                                                    …………. 2013. a nr 

	
	


Ehituslubade väljastamine Narva linna vee- ja kanalisatsioonitorustike rekonstrueerimiseks
1.   ASJAOLUD JA MENETLUSE KÄIK

08.01.2013. a Narva Vesi AS-i poolt volitatud isik Toomas Kliimask taotles Arhitektuuri- ja Linnaplaneerimise Ametilt ehituslubasid Narva linna territooriumil olemasolevate vee- ja kanalisatsioonitorustike rekonstrueerimiseks esitades ehitusprojekt ja riigilõivu maksekorralduse. 08.01.2013. a sissetulnud projektdokumentatsioon on jagatud tsoonideks ning näeb ette Narva linnas asuvate vee- ja kanalisatsioonitorustike rekonstrueerimise. Ehitusprojektid vastavad 25.09.2010 a Majandus- ja kommunikatsiooniministri määrusele nr 67 „Nõuded ehitusprojektile“ ning ehitusseaduse §23 lõike 5 kohaselt on lisatud kõigi torustike rekonstrueerimisel puudutatavate kinnistute omanike nõusolekud. 

Seega, ehituslubade väljastamiseks takistusi ei ole ning vee- ja kanalisatsioonitorustike rekonstrueerimiseks võib väljastada ehitusload.
2.     ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

3.     OTSUS

Väljastada ehitusload:
3.1.  A.-A. Tiimanni tn 2 külmaveetorustiku V1043 rekonstrueerimiseks;
3.2. A.-A. Tiimanni tn 15, Vahtra tn 2, 4 ja 6 ning Vahtra tänava J1 kanalisatsioonitorustiku K1076 rekonstrueerimiseks;
3.3. Tallinna mnt 52, A.-A. Tiimanni tn 9 ja 19 ning Vahtra tänava J1 kanalisatsioonitorustiku K1071 rekonstrueerimiseks;

3.4. Kohustada trasside omanikku koos kasutuslubade taotlustega esitama ehituslubade väljastajale vee- ja kanalisatsioonitorustike ehitamise puhul uues paigalduskohas leping Narva linnaga.
4.     RAKENDUSSÄTTED

4.1.  Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

